เงินบาทเปิด 31.49/51บาท
ธนาคารซีไอเอ็มบี ไทย  รายงาน เงินบาทเปิด 31.49/51 แข็งค่าจากวานนี้ตามทิศทางภูมิภาค
21 ส.ค. 2555

ธนาคารซีไอเอ็มบี ไทย  รายงาน เงินบาทเปิด 31.49/51 แข็งค่าจากวานนี้ตามทิศทางภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.49/51 บาทดอลลาร์ ปรับตัวแข็งค่าเล็กน้อยจากเย็นวานนี้ที่ระดับ 31.51/53 บาท/ดอลลาร์ และเมื่อเวลา 08.55 น.ขยับแข็งค่ามาอยู่ที่ระดับ 31.47/49 บาท/ดอลลาร์ โดยเคลื่อนไหวในทิศทางเดียวกันกับค่าเงินภูมิภาค
"(เงินบาท) ขยับแข็งค่าจากเย็นวานนี้ แต่ยังอยู่ในกรอบ" นักบริหารเงิน กล่าว
ปัจจัยที่ส่งผลกระทบต่อค่าเงินบาทยังเป็นผลมาจากการเคลื่อนไหวของค่าเงินยูโรเป็นสำคัญ เนื่องจากยังไม่มีปัจจัยใหม่เข้ามาเพิ่มเติม
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2256/2257 ดอลลาร์/ยูโร ปรับตัวอ่อนค่าจากระดับ 1.2318/2322 ดอลลาร์/ยูโร ส่วนเงินเยนอยู่ที่ระดับ 79.38/39 เยน/ดอลลาร์ ปรับตัวแข็งค่าจากระดับ 79.46/49 เยน/ดอลลาร์
นักบริหารเงินประเมินค่าเงินบาทวันนี้จะเคลื่อนไหวในกรอบ 31.45-31.60 บาท/ดอลลาร์